text:
SØGA 2
Rebekka vildi gleða Jehova
Rebekka var ein kona, sum elskaði Jehova, og tað gjørdi Ísakur, maður hennara, eisini. Hvussu møtti Rebekka Ísaki? Hvussu vísti hon, at hon vildi gleða Jehova? Latið okkum fyrst hoyra um Ísak, mannin hjá Rebekku.
Foreldrini hjá Ísaki itu Ábraham og Sára. Tey búðu í Kána’anslandi, og har tilbóðu fólkini ikki Jehova. Men Ábraham vildi, at sonur hansara skuldi gifta seg við einari gentu, sum tilbað Jehova. Hann sendi tí ein tænara, sum helst æt Eliezer, til Karan at finna eina konu til Ísak, tí í hesum býnum búðu fólk, sum vóru í familju við Ábraham.
Eliezer hevði aðrar tænarar hjá Ábrahami við sær á ferðini. Teir høvdu langt at fara. Við sær høvdu teir tíggju kamelar at bera mat og gávur. Hvussu skuldi Eliezer vita hvørja gentu, hann skuldi velja Ísaki? Tá ið Eliezer og hinir tænararnir komu til Karan, steðgaðu teir við ein brunn. Eliezer visti, at har fóru fólk skjótt at koma eftir vatni. Hann bað til Jehova: ’Um eg nú biði eina unga gentu geva mær vatn, og hon so gevur bæði mær og kamelunum, so veit eg, at hon er tann, sum tú hevur valt.’
Nú kom tann unga Rebekka til brunnin. Hon var sera vøkur, sigur Bíblian. Eliezer bað hana geva sær vatn at drekka, og hon segði: ’Ja, sjálvandi. Eg skal geva tær vatn, og eg fari eisini at geva kamelunum hjá tær.’ Tystir kamelar drekka nógv vatn. Hugsa tær, hvussu nógvar ferðir Rebekka skuldi renna aftur og fram eftir vatni! Sært tú á myndini, hvussu røsk hon er? — Eliezer varð ovfarin, tá ið hann sá, hvussu Jehova svaraði bønini.
Eliezer gav Rebekku nógvar fínar gávur. Hon bjóðaði Eliezer og hinum tænarunum við sær heim til hús. Eliezer segði frá, hví Ábraham hevði sent hann, og hvussu Jehova hevði svarað bøn hansara. Familjan hjá Rebekku vildi fegin, at hon skuldi gifta seg við Ísaki.
Rebekka fór við Eliezeri til Kána’ansland og gifti seg við Ísaki
Men heldur tú, Rebekka vildi gifta seg við Ísaki? — Rebekka visti, at Jehova hevði sent Eliezer. Og tá ið familjan spurdi, um hon vildi fara til Kána’ansland og gifta seg við Ísaki, segði hon: ’Ja, tað vil eg.’ Og hon fór beinanvegin við Eliezeri. Tá ið tey komu til Kána’ansland, gifti hon seg við Ísaki.
Jehova var góður við Rebekku, tí hon aktaði hann. Nógv ár seinni varð Jesus føddur í hennara ætt. Um tú gert sum Rebekka og gleðir Jehova, verður hann eisini góður við teg.
LES Í TÍNI BÍBLIU
1 Mósebók 12:4, 5; 24:1-58, 67


c: text/html

text:
DÝRGRIPIR ÚR GUDS ORÐI | NEHEMIAS 9-11
Trúfastir tilbiðjarar stuðla teokratiskari skipan
Guds fólk stuðlaði sannari tilbiðing á ymiskan hátt
10:28-30, 32-39; 11:1, 2
Tjóðin fyrireikaði seg til at halda leyvsalahøgtíðina á rættan hátt
Fólkið kom saman hvønn dag at lurta eftir, at Guds lóg varð lisin upp, og tað gleddi tey
Fólkið játtaði sínar syndir, helt bøn og bað Jehova um signing
Fólkið tók undir við at halda fram at stuðla allari teokratiskari skipan
Framhaldandi stuðulin fevndi um:
Bert at gifta seg við nøkrum, sum tilbóðu Jehova
At lata stuðul
At halda sabbatin
At lata við til altarið
At geva Jehova frumgróðurin av jørðini og tað frumborna av fænum

robotstxt: allowed

filter: keep


text:
Skúlin á Giljanesi
Tað er loyvt at hava fartelefon/teldil við í skúla, men hesi amboð mugu bara brúkast í fríkorterinum og í matarsteðginum. Í tímunum skulu tey ikki verða brúkt uttan loyvi frá lærarum. Verða hesar reglur brotnar, verður telefonin/teldilin tikin, og foreldrini kunnu heinta hesi hjá skrivaranum.
Í sambandi við skrivligu royndirnar skulu fartelefonirnar sløkkjast og latast vaktarfólkunum í varðveitslu.
Brot á hesar reglur í royndarstøðu føra til burturvísing úr royndini.
Fáa vit varhuga av, at fartelefonin/teldilin verða misbrúkt til at taka myndir og ljóð í skúlanum, verður hesi beinanvegin tikin frá næminginum. Ringt verður heim, og foreldrini kunnu heinta amboðið á skrivstovuni. Næmingurin sleppur tá ikki at hava telefon/teldil við sær í skúla. Í serliga grovum førum kann málið verða tikið upp av happingarnevndini ella boðað løgregluni.
Bygdaskúlin í Miðvági
Í bygdarskúlanum skulu næmingar ikki nýta telefon/teldlar í skúlatíðini.


text:
Um tú vilt kæra eina avgerð hjá bankanum, vend tær so til tína bankadeild.
Bankadeildin viðger tína kæru, og um tú ikki tekur undir við niðurstøðuni, kanst tú seta teg í samband við løgfrøðiligu kærudeild bankans. Tú kanst biðja bankadeildina seta teg í samband við kærudeildina, ella tú kanst seta teg beinleiðis í samband við kærudeildina.
Ábyrgd av at viðgera kærur hevur regluvarðar- og løgfrøðideildin undir stjórnarskrivstovu bankans. Tú kanst eisini seta teg beinleiðis í samband við regluvarðar- og løgfrøðideildina umvegis bræv, telefon ella teldupost.
Um tú ynskir at fáa nærri kunning um møguleikan at kæra til Peningastovnskærunevndina (Pengeinstitutankenævnet), ert tú vælkomin at venda tær til regluvarðar- og løgfrøðideild bankans:
BankNordik
Stjórnarskrivstovan
Att: Compliance/Legal
Oknarvegur 5
Postboks 3048
FO-110 Tórshavn
Telefon: +298 330 330
Teldupostur: compliance@banknordik.fo


text:
Tú alfagra land mítt
"Tú alfagra land mítt" er tjóðarsangur hjá Føroyum. Sangurin er yrktur á háskúlanum í Føgrulíð 1. februar 1906. "Mítt alfagra land" var yvirskriftin hjá Símuni av Skarði (1872-1942), tá ið hann 1. februar 1906 hevði gjørt yrkingina, sum seinni gjørdist tjóðsangur okkara. Fyrstu ferð ”Tú alfagra land mítt” kom á prent, var í Tingakrossi 8. januar 1908. Uppi yvir tekstinum er tilskilað, at lag er eftir Petur Alberg, og niðriundir er í fótnotu sagt frá, at sangurin hevði verið sungin á konsert í Havn annan jóladag.
"Tú alfagra land mítt" líkist ikki hinum føroysku fosturlandssangunum heilt. Hugsa vit um teir elstu av hesum sangunum frá 1870-árunum og 1880-árunum, so byrja teir ofta við at siga, hvar Føroyar eru, nevniliga langt burtur - yrkjararnir vóru staddir í Keypmannahavn og sóu landið haðani - og úti á miðjum havi, tað verður nevnt, at landið er lítið, at tað eitur Føroyar, at tað er føðiland okkara og tí mugu vit æra tað; landið er fátækt, men yrkjaranum leingist eftir tí, hann elskar tað og ynskir tí góða framtíð í Guds navni. ”Tú alfagra land mítt” lýsir hvørki landslagið, vinnuvegirnar, søguna, legu landsins ella stødd og aldur tess, sum var so vanligt í teimum eldru føðilandssangunum; tann kunnleikin er her ein givin fyritreyt.
Síðan Føroyar fóru at taka lut í altjóða fótbólti, er tjóðsongur okkar borin fram víða um lond. Henda yrkingin, sum fyri 100 árum síðani varð yrkt í Føgrulíð, har sum søgan í dag teskar úr hvørjum steini, hoyrist nú langt út um Føroya strendur, men fyrst og fremst hevur hon vunnið sær pláss í føroyinga sál.
Tekstur[rætta | rætta wikitekst]
Tú alfagra land mítt,
mín dýrasta ogn!
á vetri so randhvítt,
á sumri við logn,
tú tekur meg at tær
so tætt í tín favn.
Tit oyggjar so mætar,
Gud signi tað navn,
sum menn tykkum góvu,
tá teir tykkum sóu.
Ja, Gud signi Føroyar, mítt land!
Hin roðin, sum skínur
á sumri í líð,
hin ódnin sum tínir
mangt lív vetrartíð,
og myrkrið, sum fjalir
mær bjartasta mál,
og ljósið, sum spælir
mær sigur í sál:
alt streingir, ið tóna,
sum vága og vóna,
at eg verji Føroyar, mítt land.
Eg nígi tí niður
í bøn til tín, Gud:
Hin heilagi friður
mær falli í lut!
Lat sál mína tváa
sær í tíni dýrd!
So torir hon vága
- av Gudi væl skírd -
at bera tað merkið,
sum eyðkennir verkið,
ið varðveitir Føroyar, mítt land!
Keldur[rætta | rætta wikitekst]
- Turið Sigurðardóttir: Tú alfagra land mítt - tjóðsangurin og søga hansara.
- Føroya Skúlabókagrunnur 2006; (teldutøkur bóklingur á heimasíðu skúlabókagrunsins [[1]]).


text:
Ashoka
Ashoka ella Aśoka (sanskrit: devanāgarī: अशोकः/IAST: Aśokaḥ/IPA: [aˈɕoːkə(hə)]; umleið 304. f.Kr.-232 f.Kr.), kendur sum Ashoka hin mikli síðan hann verður roknaður at vera ein av bestu keisarunum í India, var ein indiskur keisari (samrat) í Mauryaríkinum sum stýrdi yvir næstan øllum tí indiska subkontinentinum ettir fleire hernaðarlig álop frá umleið 272 f.Kr. til sín deyða.
Ríkið hjá Ashoka strekti seg frá dagsins Afghanistan og Pakistan í vestri til Bangladesh og Assam í eystri, og so langt suður sum tað norðara Kerala og Andhra Pradesh (burtursæð frá Tamil Nadu). Hann vann kongsríkið sum var kent sum Kalinga, sum fyrr hevði staðið ímóti álopum frá teimum sum ráddu áðrenn Ashoka, heilt aftur til Chandragupta Maurya. Høvuðsstaðurin í Aśoka var í Magadha, har sum Bihar liggur í dag.


text:
Undir Borgarhálsi 44
FO-176 Velbastaður
328150 og 228150
info@friskulin.org
Skúlin møtir barninum, har tað er menningarliga.
Skúlin virkar fyri, at barnið, gjøgnum hóskandi virksemi í einum stimbrandi og tryggum umhvørvi, mennist og lærir og upplivir gleði í skúladegnum.
Skúlin leggur dent á at skapa ein felagsskap, ið er merktur av virðing og umsorgan fyri hvørjum øðrum.
Í viku 3 og 4 er innskriving fyri næmingar, ið byrja í yngsta bólki í august, 2017. Í Frískúlanum skriva vit eitt barn í senn inn, og vit brúka um
Vegna veđur er foreldrafundurin fyribils útsettur eina viku. Also verđur hann mikukvøldiđ 18. januar 2017.
Hóskvøldið, 26. januar 2017 er lesikvøld í Frískúlanum. Lesikvøldið byrjar kl. 18:30 og endar uml. kl. 20:30. Ætlanin við lesikvøldinum er at stimbra


text:
KAPITTUL EITT
’Hann talar enn, tóat hann er deyður’
1. Hvat forðaði familjuni hjá Ádami og Evu at fara inn í urtagarðin Eden, og hvat var størsta ynskið hjá Ábeli?
ÁBEL eygleiddi seyðafylgi sítt, ið gekk friðarliga á beiti í líðini. Síðani leitaðu eyguni kanska longri enn til seyðin, har hann langt burturi hómaði eitt veikt ljós. Hann visti, at beint har var eitt logandi svørð at síggja, sum støðugt vendi sær í allar ættir og forðaði fyri, at nakar slapp inn í urtagarðin Eden. Einaferð búðu foreldur hansara har, men hvørki tey ella børn teirra sluppu inn nú. Ímynda tær, hvussu kvøldarlotið tók í hárið á Ábeli, sum hann hugdi uppeftir og hugsaði um Skapara sín. Mundi gjógvin, sum nú var íkomin millum menniskju og Gud, nakrantíð fyllast aftur? Tað var størsta ynskið hjá Ábeli.
2-4. Á hvønn hátt talar Ábel til okkara í dag?
2 Ábel talar til tín í dag. Hoyrir tú hann? Kanska hugsar tú, at tað er ógjørligt. Hesin næstelsti sonur Ádams doyði jú fyri langari tíð síðan. Leivdirnar av honum eru langt síðani horvnar í moldini og dustinum úr nærum 6000 árum. Bíblian lærir okkum, at tey ’deyðu einki vita’. (Præd. 9:5, 10) Haraftrat stendur ikki eitt einasta orð av tí, sum Ábel segði, í Bíbliuni. Hvussu kann hann tá tala til okkara?
3 Við íblástri frá Gudi segði Paulus ápostul hetta um Ábel: „Við henni talar hann enn, tóat hann er deyður.“ (Les Hebrearabrævið 11:4.) Við hvørjum talar Ábel? Við trúgv. Hann var tað fyrsta menniskjað, sum menti henda dýrabara eginleikan. Hann vísti sína trúgv so væl og virðiliga, at hann er ein livandi fyrimynd, sum vit í dag kunnu taka eftir. Frásøgan um Ábel verður sera verulig og árinamikil, um vit læra av hansara trúgv og royna at taka eftir henni.
4 Men hvat kunnu vit læra um Ábel og hansara trúgv, tá ið Bíblian sigur so lítið um hann? Latið okkum vita.
Hann vaks upp, tá ið „heimurin varð grundaður“
5. Hvat merkir tað, at Jesus setti Ábel í samband við, at „heimurin varð grundaður“? (Sí eisini undirgreinina.)
5 Ábel varð føddur stutt eftir, at tey fyrstu menniskjuni vórðu skapt. Jesus setti seinni Ábel í samband við tíðina, tá ið „heimurin varð grundaður“. (Les Lukas 11:50, 51.) Jesus meinti eyðsýniliga við tann mannaheimin, sum hevur vón um at verða loystur frá syndini. Hóast Ábel var fjórða menniskjað, ið varð til, tykist tað, at hann var tann fyrsti, sum í Guds eygum hevði uppiborið at verða loystur frá syndini. * Ábel hevði heilt greitt ongar góðar fyrimyndir at taka eftir í sínum uppvøkstri.
6. Hvussu vóru foreldrini hjá Ábeli?
6 Hóast menniskjuni ikki høvdu verið til serliga leingi, vóru tey longu í eini syrgiligari støðu. Foreldrini hjá Ábeli, Ádam og Eva, vóru helst vøkur og røsk. Men tey høvdu mistikið seg so dyggiliga, og tey vistu tað væl. Einaferð vóru tey fullkomin og høvdu útlit til at liva um ævir. Síðani gjørdu tey uppreistur ímóti Jehova Gudi, og tey vórðu rikin út úr paradísheimi sínum í urtagarðinum Eden. Av tí at tey raðfestu síni egnu ynski fram um alt annað — enntá tørvin hjá børnum sínum — mistu tey fullkomileikan og æviga lívið. — 1 Mós. 2:15–3:24.
7, 8. Hvat segði Eva, tá ið Káin varð føddur, og hvat kann hon hava havt í huga?
7 Eftir at Ádam og Eva vóru rikin út úr urtagarðinum, høvdu tey eina strævna tilveru. Men tá ið fyrsta barn teirra, Káin, var borið í heim, segði Eva: „Eg havi fingið son við hjálp [Jehova].“ * Orðini benda á, at hon møguliga hevur hugsað um lyftið, Jehova hevði givið í urtagarðinum, tá ið hann boðaði frá, at ein ávís kvinna skuldi fáa eitt „avkom“, ið einaferð skuldi knúsa hin ónda, sum hevði lokkað Ádam og Evu av leið. (1 Mós. 3:15; 4:1) Mundi Eva hugsa, at hon var kvinnan í profetiini, og at Káin var lovaða ’avkomið’?
8 Um so var, fór hon so púra skeiv. Og um hon og Ádam løgdu slíkar hugsanir niður í Káin, meðan hann vaks upp, kundi tað gjørt hann stoltan. Seinni átti Eva ein son aftrat, men vit finna ongar stórlátaðar orðingar um hann. Tey róptu hann Ábel, sum møguliga merkir „lot“ ella „tómleiki“. (1 Mós. 4:2) Kann hetta navnavalið merkja, at tey væntaðu sær minni av Ábeli enn av Káini? Tað kunnu vit bert gita um.
9. Hvat kunnu foreldur í dag læra av okkara fyrstu foreldrum?
9 Foreldur í dag kunnu læra nógv av hesum fyrstu foreldrunum. Kundu tit við tí, tit siga og gera, gjørt tykkara børn stolt, ærusjúk og sjálvglað? Ella fara tit at læra tey at elska Jehova Gud og verða vinir hansara? Tíverri tóku tey fyrstu foreldrini ikki sína ábyrgd í álvara. Tó var vón fyri børn teirra.
Hvat hjálpti Ábeli at fáa trúgv?
10, 11. Hvat fingust Káin og Ábel við, og hvønn eginleika menti Ábel?
10 Meðan teir báðir dreingirnir vuksu til, lærdi Ádam teir helst at útinna arbeiði, sum var neyðugt fyri at uppihalda familjuni. Káin fór at dyrka jørðina, og Ábel fór at røkta seyð.
11 Men Ábel gjørdi nakað av enn størri týdningi. Sum árini gingu, menti hann eina sterka trúgv — vakra eginleikan, sum Paulus seinni skrivaði um. Hugsa um tað. Ábel hevði einki menniskja, hann kundi hava sum fyrimynd. Íðan, hvussu fekk hann so trúgv á Jehova Gud? Latið okkum kanna tríggjar grundir, sum møguliga hjálptu honum at fáa sterka trúgv.
12, 13. Hvussu kann tað hava styrkt trúnna hjá Ábeli at eygleiða skapanarverk Jehova?
12 Skapanarverk Jehova. Jehova hevði, gaman í, bannað jørðina, so hon bar tornir og tistlar og tískil var torfør at dyrka. Kortini gav hon ríkliga grøði, sum familjan hjá Ábeli kundi breyðføða seg við. Men dýrini vóru ikki bannað, heldur ikki fjøllini, vøtnini, áirnar og høvini ella himmalin, skýggini, sólin, mánin og stjørnurnar. Hvagar Ábel so vendi sær, sá hann prógv um kærleika, vísdóm og góðsku Jehova Guds, sum hevði skapt alt. (Les Rómbrævið 1:20.) Tað styrkti uttan iva hansara trúgv at grunda á skapanarverkið og eginleikar Guds.
13 Ábel gav sær eyðsæð stundir til at hugsa um Jehova. Ímynda tær hann, sum hann gekk og røktaði seyð sín. Sum seyðamaður noyddist hann at ganga nógv. Hann leiddi seyðin um dalar og fjøll og yvir um áir, og leitaði altíð eftir tí besta beitilendinum, bestu støðunum at fáa vatn og bestu bólunum, har seyðurin fekk hvílt seg. Av øllum skapningum Guds tóktist seyðurin at vera tann mest hjálparleysi, eins og var hann skaptur til, at menniskju skuldu leiða og verja hann. Skilti Ábel, at hann eisini hevði tørv á, at onkur, sum var nógv vísari og máttmiklari enn nakað menniskja, skuldi leiða og verja hann? Hann bar ivaleyst slíkar tankar fram í sínum bønum, og soleiðis vaks trúgvin hjá honum.
14, 15. Á hvønn hátt góvu lyftini frá Jehova Ábeli nógv at grunda á?
14 Lyfti Jehova. Ádam og Eva søgdu helst synum sínum frá hendingunum í Eden, sum høvdu við sær, at tey vórðu rikin út úr urtagarðinum. Tískil hevði Ábel nógv at grunda á.
15 Jehova segði, at jørðin skuldi verða bannað. Tornarnir og tistlarnir, sum Ábel sá, vístu týðiliga, at so var. Jehova hevði eisini sagt, at Eva skuldi kenna pínu, meðan hon var við barn, og tá ið hon skuldi eiga. So hvørt sum systkin Ábels vórðu fødd, sá hann uttan iva, at eisini hetta gekk út. Jehova sá frammanundan, at Eva fór at hava alt ov stóran tørv á kærleika og umsorgan frá manni sínum, og at Ádam fór at ráða yvir henni. Hesin syrgiligi veruleikin fór fram beint fyri eygunum á Ábeli. Í øllum hesum sá Ábel, at orð Jehova er fullkomiliga álítandi. Tí hevði hann góðar grundir til at trúgva á tað lyftið, sum Jehova hevði givið um eitt „avkom“, ið einaferð skuldi bøta allan óndskapin, sum tók sína byrjan í Eden. — 1 Mós. 3:15-19.
16, 17. Hvat lærdu kerúbar Jehova møguliga Ábel?
16 Tænarar Jehova. Ábel fann ongar góðar fyrimyndir millum menniskjuni, men menniskjuni vóru ikki teir einastu vitigu skapningarnir á jørðini um tað mundið. Tá ið Ádam og Eva vórðu rikin út úr urtagarðinum, syrgdi Jehova fyri, at hvørki tey ella eftirkomarar teirra sluppu inn í hetta jarðiska paradísið. Til at halda vakt við inngongdina hevði Jehova sett kerúbar — sera týðandi einglar, sum høvdu serligar uppgávur — og eitt logandi svørð, ið støðugt vendi sær í allar ættir. — Les Fyrstu Mósebók 3:24.
17 Ímynda tær, hvussu tað var hjá Ábeli at eygleiða hesar kerúbarnar, tá ið hann var smádrongur. Hóast teir vóru í mannalíki, hevur øll útsjónd teirra helst borið dám av stórum valdi. Og ’logandi svørðið’, sum støðugt mól runt, mundi eisini vera bergtakandi. Upplivdi Ábel nakrantíð í sínum uppvøkstri, at hesir kerúbarnir fóru at keða seg og rýmdu undan uppgávu síni? Nei. Nátt og dag, ár undan ári vórðu hesir vitigu og máttmiklu skapningarnir verandi á sínum tillutaða staði. Soleiðis lærdi Ábel, at Jehova hevði rættvísar og støðufastar tænarar. Hjá hesum kerúbunum sá Ábel trúskap og lýdni ímóti Jehova, nakað sum ikki var at finna í hansara egnu familju. Hesir einglarnir hjálptu honum uttan iva at fáa sterka trúgv.
18. Hvørjar haldgóðar grundir hava vit til at styrkja okkara trúgv í dag?
18 Trúgvin hjá Ábeli gjørdist sterkari, við tað at hann grundaði á alt tað, sum Jehova hevði opinberað um seg sjálvan við skapanarverki sínum, lyftum sínum og tænarum sínum. Tað er eyðsæð, at dømið við Ábeli kann læra okkum nógv. Tað kann vera serliga uggandi hjá ungum at vita, at tey kunnu fáa sterka trúgv á Jehova Gud, uttan mun til hvat onnur í familjuni velja at gera. Undrini í skapanarverkinum, at vit hava alla Bíbliuna og nógv dømi um trúfastar tænarar hjá Jehova geva okkum haldgóðar grundir til at styrkja okkara trúgv í dag.
Hví var offur Ábels betri?
19. Hvønn djúpan sannleika skilti Ábel við tíðini?
19 So hvørt sum trúgv Ábels á Jehova vaks, fekk hann hug at vísa hesa trúnna í verki. Men hann var bert eitt menniskja, so hvat kundi hann geva Skaparanum av alheiminum? Gud hevði sjálvsagt ikki tørv á gávum ella hjálp frá menniskjum. Við tíðini skilti Ábel ein djúpan sannleika: Um hann við reinum hjarta gav Jehova tað besta, hann átti, so gleddi hann sín góða himmalska Faðir.
20, 21. Hvat ofraðu Káin og Ábel til Jehova, og hvussu ávirkaði tað hann?
20 Ábel gjørdi nakrar seyðir úr fylgi sínum til reiðar, so hann kundi ofra teir. Hann valdi teir bestu av teimum frumbornu og ofraði tey bestu stykkini. Káin royndi eisini at vinna signing og tokka frá Gudi, og tí gjørdi hann nakað av grøði síni til reiðar at ofra. Men hann gjørdi tað ikki við reinum hjarta eins og Ábel. Munurin gjørdist týðiligur, tá ið teir báðir beiggjarnir bóru fram offur síni.
21 Báðir synir Ádams brúktu møguliga altar og eld, tá ið teir ofraðu, kanska nærindis kerúbunum, sum vóru teir einastu á jørðini, ið umboðaðu Jehova um tað mundið. Jehova legði tað til merkis. Í frásøguni lesa vit: „[Jehova] hugdi á Ábel og offur hansara.“ (1 Mós. 4:4) Bíblian sigur ikki, hvussu Gud vísti sín tokka.
22, 23. Hví hevði Jehova tokka til offur Ábels?
22 Hví hugdi Gud á offur Ábels og ikki Káins? Var tað sjálvt ofrið, sum var orsøkin? Ábel ofraði eitt livandi dýr og úthelti dýrabara blóðið hjá tí. Visti Ábel, hvussu dýrabart eitt slíkt offur fór at vera? Nógvar øldir seinni nýtti Gud eitt lýtaleyst offurlamb til at lýsa ofringina av sínum egna fullkomna soni, ‘lambi Guds’, hvørs óseka blóð skuldi verða úthelt. (Jóh. 1:29; 2 Mós. 12:5-7) Men nógv av hesum visti ella skilti Ábel ivaleyst ikki.
23 Eitt vita vit tó við vissu: Ábel ofraði tað allarbesta, hann átti. Jehova hevði ikki bert tokka til ofrið, men eisini til mannin sjálvan. Verk Ábels vóru drivin av kærleika og sterkari trúgv á Jehova.
24. (a) Hví kunnu vit siga, at tað ikki var sjálvum ofrinum hjá Káini, ið galið var við? (b) Hvussu var Káin eins og nógv fólk eru í dag?
24 Øðrvísi var við Káini. Jehova ’hugdi ikki á Káin og offur hansara’. (1 Mós. 4:5) Tað var ikki ofrinum sjálvum, ið galið var við, tí lóg Guds loyvdi seinni, at offur kundu berast fram av grøðini, ið jørðin bar. (3 Mós. 6:7, 8) Men Bíblian sigur um Káin, at „verk hansara vóru ónd“. (Les Fyrsta bræv Jóhannesar 3:12.) Eins og so nógv fólk á okkara døgum, helt Káin eyðsýniliga, at bara hann sýntist at vera gudrøkin, var alt í lagi. Hansara vantandi trúgv á og kærleiki til Jehova komu skjótt undan kavi.
25, 26. Hvørja ávaring gav Jehova Káini, men hvat gjørdi Káin?
25 Royndi Káin, tá ið hann skilti, at hann ikki hevði vunnið tokka Guds, at taka eftir Ábeli? Nei. Vreiði hansara tendraðist ímóti beiggjanum. Jehova sá, hvat fór fram í hjarta hansara, og royndi tolin at tosa við hann. Hann ávaraði Káin um, at leiðin, hann hevði valt, førdi til álvarsama synd, og hann gav honum vón um, at hann ’treystliga kundi hyggja upp’, bert hann broytti kós. — 1 Mós. 4:6, 7.
26 Káin lurtaði ikki eftir ávaringini frá Gudi. Hann bað yngra beiggja sín koma við sær út á markina. Har leyp hann á hann og drap hann. (1 Mós. 4:8) Í so máta gjørdist Ábel tann fyrsti, ið var fyri átrúnaðarligari atsókn, tann fyrsti pínslarvátturin. Hann doyði, men Jehova gloymdi hann ikki.
27. (a) Hví kunnu vit vera vís í, at Ábel fær eina uppreisn? (b) Hvussu kunnu vit tryggja okkum, at vit ein dag hitta Ábel?
27 Í fluttari merking rópti blóð Ábels til Jehova Gud um hevnd, ella rættvísi. Og Gud syrgdi fyri, at rættvísi varð framt, tá ið hann revsaði Káin fyri tað ónda, hann hevði gjørt. (1 Mós. 4:9-12) Men av enn størri týdningi er tað, at frásøgan um trúgv Ábels talar til okkara í dag. Hansara livitíð, sum kanska var eini 100 ár, var stutt í mun til, hvussu leingi fólk livdu tá í tíðini, men hann brúkti lív sítt væl. Tá ið hann doyði, visti hann, at himmalski Faðir hansara, Jehova, elskaði hann og hevði tokka til hansara. (Hebr. 11:4) Tí kunnu vit vera vís í, at Jehova goymir hann í sínum óavmarkaða minni, og at hann skal rísa upp til lív í einum paradísi á jørðini. (Jóh. 5:28, 29) Fert tú at hitta hann har? Tað fert tú, um tú setur tær fyri at lurta eftir tí, sum Ábel talar, og at taka eftir hansara einastandandi trúgv.
^ par. 5 Orðingin „heimurin varð grundaður“ fevnir um tankan at sáa, ella gróðurseta, og sipar tí til tey allarfyrstu børnini, ið vórðu fødd. Men hví setti Jesus Ábel í samband við, at „heimurin varð grundaður“ og ikki Káin, sum var tað fyrsta menniskjað, ið varð føtt? Avgerðirnar og verkini hjá Káini vístu, at hann við vilja gjørdi uppreistur ímóti Jehova Gudi. Eins og foreldur hansara tykist Káin ikki at vera millum teirra, sum fáa eina uppreisn og verða loyst frá syndini.
^ par. 7 Í endurgivnu skriftstøðunum í hesi bókini skriva vit Guds navn, Jehova, í klombrum, har tað er at finna í upprunatekstinum.


text:
Tá talan er um frelsuna so er alt og nógv upp á spæl til at fara tilfeldiga um hettar.
Les meira...
Tá talan er um frelsuna so er alt og nógv upp á spæl til at fara tilfeldiga um hettar.
https://youtu.be/lH21BxJHcWY
Viðtalur við samkomuleiðaran í Hebron
Hvønn mánadag, týsdag og mikudag millum kl. 13 og kl. 16 er Jógvan Jacobsen at hitta…
Sverri Steintún tosar um:
Hirðin í forbøn fyri fólki Guds
HEBRON - heystið 2016!
Sunnudagar er morgunmøti kl. 10:30. Sunnudagsskúli kl. 12:00 og møti kl. 12:00.…
Squash er fyri tey, ið ganga í 5.-8. flokki og er nú hvørt týskvøld kl. 19:00 til kl. 20:30 í Hebron. Vit spæla, hoyra bíbliusøgu, hava spurnarkappingar, fáa ein góðan drekkamunn og vit práta og hugna okkum saman. - Sí kalendaran!
Ungdómsbólkur er hvørt sunnukvøld kl. 19:00 og er fyri ung í 8. flokki og uppeftir.


text:
Januar 2008
Jonathan Tridente (til KÍ)
Johan V. Gunnarsson (B36 - Køge, DK)
Flóvin Þór Næs (AB - Køge, DK)
Pól Thorsteinsson (NSÍ - VB/Sumba)
Rókur av Fløtum Jespersen (HB - Fremad Amager, DK) royndarvenjing
Johan V. Gunnarsson (B36 - AB, DK) royndarvenjing
Asbjørn V. Gunnarsson (B36 - Fremad Amager, DK) royndarvenjing
Jann Martin Mortensen (NSÍ - Fremad Amager, DK) royndarvenjing
Kristoffur Jakobsen (KÍ - Fremad Amager, DK) royndarvenjing
Vagnur Mohr Mortensen (HB - Fremad Amager, DK) royndarvenjing
Magnus Olsen (B71 - B36)
Magnus Jakobsen (til AB)
Anton Skoradal (GÍ/LÍF) hjálparvenjari
Svenn F. Jacobsen (HB - B36)
Milan Pejcic (til NSÍ)
Dejan Stojkovic (til NSÍ)
Aco Pandurevic (VB/Sumba - NSÍ)
Desember 2007
Edson Silva "Dido" (til GÍ/LÍF) venjari
Kaj Ennigarð (KÍ - GÍ/LÍF)
Bogi Selfoss (SÍ - MB)
Amed Davy Sylla (B36 - Birkikara, Malta)
Bjarni Jørgensen (AB - KÍ)
Rógvi Jacobsen (HB - Hødd, Noreg)
Høgni Madsen (KÍ - ÍF)
Meinhardt Joensen (KÍ - B36)
November 2007
Jón Pauli Olsen (til VB/Sumba) venjari
Súni Fríði Barbá (til B68) 1. deildar- og unglingavenjari
Jóhan Petur Poulsen (Esbjerg fB, DK - B68)
Høgni Zachariassen (ÍF - EB/Streymur)
Fróði Clementsen (AB - EB/Streymur)
Dmitri Jankovic (VB/Sumba - B36)
Heðin Askham (til B36) venjari
Kurt Mørkøre (frá B36) venjari
Jacob Bymar (til B68)
Tór-Ingar Akselsen (HB - 07 Vestur)
Levi Hanssen (Skála - EB/Streymur)
Kenneth Jacobsen (B36 - AB)
Fróði Benjaminsen (B36 - HB)
Jákup Mikkelsen (B36 - KÍ)
Oktober 2007
Tróndur Sigurðsson (HB - AB)
Bill McLeod Jacobsen (til B68) venjari
Rúni Nolsøe (B68 - HB) venjari
Piotr Krakowski (EB/Streymur - 07 Vestur) venjari
Anders Rasmussen (B71 - DK)
Milic Curcic (Skála - KÍ)
Andrias Lava Olsen (LÍF - Frem, DK) royndarvenjing
September 2007
Heini Vatnsdal (VB - Reading, England) royndarvenjing
Gilli Sørensen (TB - Reading, England) royndarvenjing
Rógvi Holm (AB - Reading, England) royndarvenjing
Flytingar 2008/09
Flytingar 2006/07
Yvirlitið er í stóran mun grunda á almenna flytingaryvirlitið hjá Fótbóltssambandinum. Tó eru nýggjastu flytingarnar vanliga grundaðar á egnar observatiónir.
Flytingar millum lægri deildir, t.d. millum næstbestu liðini hjá feløgunum o.l., eru bert í einstøkum førum tiknar við, um onkur serlig orsøk er til tess.


text:
Rís og Rós
Ert tú ónøgd/ur við okkurt? - Sig tað við okkum!
Ert tú nøgd/ur? - Sig tað við hini!
Hevur tú góðar ellar ringar upplivingar í samskiftinum við INNI? Vit royna alla tíðina at bøta um dygdina á okkara tænastum, og tí vilja vit fegin frætta frá tær, um tú heldur, at okkurt kundi verið gjørt øðrvísi. Saknar tú onkra tænastu, ella hevur okkurt hjartasuff í hesum sambandi - so sig okkum tað.
Eisini taka vit fegin við einum herðaklappi og/ella við einum góðum orði á vegnum.
Einans starvsfólk hjá INNI hava atgongd til viðmerkingarnar, sum vit eftir førimuni vilja taka til okkara og viðgera í trúnaði.


text:
Listen to Refleksjón on your phone!
More information
Savnssending Refleksjón kunnar teg um føroyska mentanarpallin! Refleksjón er regluliga sjónvarpssendingin um føroyska mentan og list í vetrarskránni hjá Kringvarpi Føroya. Refleksjón gevur hyggjarunum vitan og innlit í teir ymisku tættirnar á mentanarøkinum. Talan er um evni úr øllum listagreinum. Vit frætta tíðindi og hoyra um serligar hendingar og rák á lista - og mentanarøkinum. Sendingin er ein magasinsending við innsløgum um bókmentir, tónleik, sjónleik, miðlar, myndlist, søvn, arkitektur, snið, dans, populermentan, fólksliga mentan, skúla- og mentaskap og mentanarpolitikk. Kringvarp Føroya er ein av týdningarmestu mentanarstovnunum í Føroyum. Tí vóru mentan og list longu frá fyrsta degi týðandi tættir í public-service tilboðnum hjá sjónvarpinum. Sendirøðir sum Mál og mentan (1984-85), Gluggin (1984-90), Skái (1990-91), Basalt (1997-2001), Magn (2002) og síðani í 2003 Mentanartíðindi hava í innsløgum og samrøðum viðgjørt hendingar á mentanarpallinum. Somuleiðis hevur sjónvarpið hjá Kringvarpinum gjørt hópin av støkum sendingum um mentan. Sendirøðirnar Bókakassin (1991-94), Innskot (1998-2000), Gesturin (2001-2003) og Mentanartíðindi (2003-2009) hava eisini mangan havt mentafólk sum gestir. Refleksjón hevur eitt nýmótans og lætt snið, sum ger sendingarnar áhugaverdar at hyggja at. Aðrar mentanarsendingarEin onnur sending í Kringvarpinum, sum tekur upp evni innan list og mentan er t.d. In mente í útvarpinum. Refleksjón og In mente samstarva um evnir og innihald. Slag av sending: Tíðindi, mentan, list Málbólkur: Tey, ið hava áhuga fyri mentan og list Sendilongd: 25 minuttir Vertur: Heini í Skorini Fotografur: Hallur E. Thomsen Redaktørur: Heini í Skorini, heini@kvf.fo


text:
12. PARTUR
Lívsvísdómur frá Gudi
Orðtøkini eru eitt savn av innblástum ráðum, sum kunnu gagna okkum í dagligdegnum. Tey flestu av teimum hevur Sálomo skrivað
ER JEHOVA ein vísur stjórnari? Hyggja vit nærri at leiðbeiningini, hann gevur, kunnu vit svara spurninginum við fullari vissu. Riggar hon? Fáa vit eitt betri og meiri sigandi lív, um vit fylgja henni? Hin vísi Sálomo kongur skrivaði fleiri hundrað orðtøk, sum nema nærum øll viðurskifti í lívinum. Latið okkum taka nøkur dømi.
At hava álit á Gud. Álit er lykilin til eitt gott samband við Jehova. Sálomo skrivaði: „Lít á [Jehova] av øllum hjarta tínum, men lít ikki á vit títt! Kenn Hann á øllum leiðum tínum! So skal Hann gera gøtur tínar rættar.“ (Orðtøkini 3:5, 6) At líta á Gud við at søkja hansara leiðbeining og vera honum lýðin gevur lívinum djúpa meining. Eitt menniskja, sum heldur hesa kós, kann gleða Jehova og geva honum eitt svar til ákærurnar, sum mótstøðumaður hansara, Satan, hevur borið fram. — Orðtøkini 27:11.
At umgangast onnur við vísdómi. Ráðini, Gud gevur monnum, konum og børnum, eru meiri tíðarhóskandi nú enn nakrantíð. Við gifta mannin sigur Gud: „Gleð teg í konu ungdóms tíns!“ Tað merkir, at hann má verða henni trúgvur. (Orðtøkini 5:18-20) Giftar kvinnur finna í Orðtøkunum eina vakra lýsing av eini dugnaligari konu, sum hevur mann og børn, ið meta hana høgt. (Orðtøkini, kapittul 31) Og børn fáa leiðbeining um at akta foreldur síni. (Orðtøkini 6:20) Orðtøkini vísa eisini, at vinaløg hava alt at siga fyri eitt menniskja, tí at halda seg fyri seg sjálvan fremur sjálvsøkni. (Orðtøkini 18:1) Av tí at vinir kunnu ávirka okkum antin við góðum ella ringum, noyðast vit at velja teir við vísdómi. — Orðtøkini 13:20; 17:17.
At fara væl við sær sjálvum. Orðtøkini geva ómetaliga góð ráð um ikki at misnýta rúsdrekka, um at ala fram sunnar kenslur og standa ímóti niðurbrótandi kenslum og um at vera raskur til arbeiðis. (Orðtøkini 6:6; 14:30; 20:1) Tey ávara um, at tað leiðir í vanlukku at líta á menniskjaligar metingar heldur enn leiðbeiningina frá Gudi. (Orðtøkini 14:12) Tey eggja okkum til at verja innara menniskjað, hjartað, fyri spillandi ávirkan og minna okkum á, at ’úr hjartanum gongur lívið út’. — Orðtøkini 4:23.
Milliónatals menniskju í øllum heiminum hava sannroynt, at lívið verður betri við at fylgja slíkum ráðum. Tey kunnu tí av góðari grund viðurkenna Jehova sum sín stjórnara.
— Grundað á Orðtøkini.


text:
Miðlingurin Malcolm
Miðlingurin Malcolm (upprunaheiti: Malcolm in the Middle) er ein amerikonsk ungdómssjónvarpsrøð.
Søgugongd[rætta | rætta wikitekst]
12 ára gamli Malcolm er ein púra vanligur drongur – tað er bara tað, at hann hevur IQ sum flogvit. Eins og hinir tríggir brøðurnir hevur hann lyndi til at vera rokaligur, so ofta og títt er húsatekjan um at fara uppfrá. Mamma Malcolm strevast og stríðist fyri at halda skil á dreingjunum og ikki minst pápa teirra. Malcolm má ofta sanna, at tað er ikki altíð lætt at vera klókur í einum vitleysum heimi, men hann verður skjótt kringur í at handfara tilveruna sum undurbarn.
Leikarar[rætta | rætta wikitekst]
- Malcolm Wilkerson: Frankie Muniz
- Lois Wilkerson: Jane Kaczmarek
- Hal Wilkerson: Bryan Cranston
- Francis Wilkerson: Christopher Masterson
- Reese Wilkerson: Justin Berfield
- Dewey Wilkerson: Erik Per Sullivan
- Caroline Miller: Catherine Lloyd Burns


text:
Framløguuppskot
VÅGN OP!
Tilboð: Hetta blaðið viðger eitt áhugavert evni. [Gev tí vitjaða eitt eintak.]
Spurningur: Visti tú, at Jehova vitni umseta lesnað til meira enn 750 mál?
Skriftstað: Op 14:6
VÅGN OP!
Spurningur: Heldur tú, at henda meginreglan kann vera ein hjálp, tá ið maður og kona skulu tosa um ein trupulleika?
Skriftstað: Ják 1:19
Tilboð: [Vís á greinina, sum byrjar á síðu 10.] Henda greinin vísir á fleiri líknandi meginreglur í Bíbliuni.
FALDARAR
Spurningur: Eg kundi hugsað mær at sett tær ein spurning. [Les spurningin og tey trý svarini á forsíðuni.] Hvat heldur tú?
Skriftstað: [Vís fyrsta skriftstaðið á síðu 2 í faldaranum.]
Tilboð: Hesin faldarin greiðir frá, hvønn týdning hetta skriftstaðið kann hava fyri teg.
GER TÍNA EGNU FRAMLØGU
Nýt sniðið í undanfarnu uppskotunum til at gera tína egnu framløgu.


text:
Læknar
Lækni er útbúgvin at gera av, hvør ið sjúkan er, og hann veit, hvat ið leikir. Vanliga fert tú fyrst til kommunulæknan, sum veit um mangar sjúkur, kannar heilsuna, skipar fyri heilivági, koppsetur o.a. Kommunulækni kann ávísa til kanningar og viðgerð á sjúkrahúsi ella hjá serlækna. Serlæknar eru serfrøðingar í ávísum sjúkum. Barnalæknar eru serkønir í barnasjúkum, og skurðlæknar eru serkønir í skurðviðgerð og at seta saman brotnar limir og onnur brot. Læknafrøði er vísindagrein, ið fatar um sjúkraavgerð, sjúkrafyribyrging og sjúkraviðgerð. Læknanæmingar lesa læknafrøði eini 6 ár á lærdum háskúla, áðrenn teir fáa læknaprógv. Síðan má lækni arbeiða 1 ár á sjúkrahúsi, áðrenn hann kann arbeiða sum sjálvstøðugur lækni. Ofta eru nakrir læknar saman um læknahús ella viðtalurúm. Fólk, ið eru nóg birg til tess, koma til lækna í viðtalutíðini. Læknin tosar við hvønn einsæris, kannar og sigur, hvat ið bagir. Røntgenmynd ella blóðroynd kann verða tikin undan læknaviðgerð. Læknar kann gera av við røntgen og øðren tólum, hvørja sjúku, sjúklingurin hevur. Á røntgenmynd sæst beinbrot og sjúka, til dømis krabbamein í lungum.
Læknar hava verið síðan í fornøld. Viðgitni grikski læknin, Hippokrates úr Kos, livdi t.d. fyri 2500 árum síðan. Hann svór eið at arbeiða samvitskufult og at dugna øllum.


text:
Orð: Erik Martinsson
Lag: Petur Hermansen
Týtt: Kajfinn Hammer
1. Á, eg veit, tað finnist eitt undurfult Land
handan stjørnuhavsins brá,
handan sorg og sjúku á tíðarinnar strond,
har ei lívsins stormar ná’.
Niðurlag: Handan stjørnur klárar, handan heimsins brús
skal eg ein dag flyta til míns Faðirs hús.
Aldri meir mær leingist til jarðarlívið her,
ævigt heima sálin er.
2. Har skal eg í ævir á gullgøtum gá
syngja Lambsins nýggja song.
Har skal eg Tær møta, ja, Frelsari mín,
gleðast ævina so long.
3. Har vit skulu skína, sum stjørnur í ský,
handan stjørnuhavsins brá;
Harrin sjálvur sól er, -hvør undurfull sjón,
Himmal verður okkum tá.
Niðurlag: Handan stjørnur klárar, handan heimsins brús
skal eg ein dag flyta til míns Faðirs hús.
Eins og stjørnur skína tey frelstu øll tá,
handan stjørnuhavsins brá.


text:
Hjá Trygd ber til at tryggja teg bæði undan fráferð og meðan tú ert og ferðast. Skulu tit ferðast sum familja, bólkur ella sum einstaklingar, so hevur Trygd røttu ferðatryggingina. Ársferðatrygd, Stakferðatrygd, Avboðstrygd – valið er títt.
Trygd hevur lagt Ársferðatrygd og Ársavboðstrygd saman til eina felags trygging - Ársferðatrygd. Vit hava valt at býta ferðastøðini í tveir meginbólkar - Europa og Allur heimurin. Nú tryggja vit teg, bæði áðrenn tú fert avstað, og meðan tú ert og ferðast – alt í somu trygging.
Við Ársferðatrygd slepst undan at hugsa um ferðatrygging, hvørja ferð tú ella húskið skulu út at ferðast. Hendan ferðatryggingin umfatar alt húskið, og er galdandi fyri allar privatar frítíðarferðir, íroknað lestrarferðir og lestrarørind, upp til 42 dagar. Vit gera vart við, at um tú ynskir at tekna Ársferðatrygd, skalt tú hava Familjutrygd frá Trygd.
Ferðast tú í longri tíðarskeið, ella ferðast tit sum bólkur, set teg so í samband við Trygd.
Ferðast tú ikki so ofta, er Stakferðatrygd ein góður møguleiki. Tú kanst velja millum fulnað í Norðurlondum og Stórabretlandi, Europa ella í øllum heiminum. Kostnaðurin fyri Stakferðatrygd veldst um, hvagar leiðin gongur, hvussu nógv fólk skulu avstað, og hvussu leingi ein er burturstaddur.
Teknar tú Stakferðatrygd, minst so til eisini at tekna Avboðstrygd.
Ynskir tú at tekna eina ferðatrygging, so set teg í samband við Trygd, so vegleiða vit teg um Ferðatrygd.
Hevur tú eina verandi ella varandi (kroniska) sjúku og skalt út at ferðast, set teg so altíð í samband við Trygd áðrenn fráferð.
Ert tú í hesi støðu, so eru serligar treytir galdandi, um tú gerst sjúkur á ferðini. Eitt serligt skjal skal útfyllast av tínum lækna, og tað skal góðkennast av Trygd í minsta lagi 14 dagar áðrenn fráferð.
Skjalið eitur ”Medisinsk undanmeting” og tú finnur tað við at trýsta á leinkjuna niðast á hesari síðuni.
Hevur tú brúk fyri tínari ferðatrygging, so kanst tú ringja til Trygd Emergency Centre, óansæð hvar í verðini tú ert. Telefonin svarar 24 tímar um døgnið, 365 dagar um árið.
Telefon (+45) 44 25 81 00
Fax (+45) 33 15 60 61
Av tí at hetta er ikki ein fullfíggjað lýsing av ferðatryggingini, so mæla vit tær til eisini at lesa tryggingartreytirnar og faldaran fyri Ferðatrygd. Hesi kanst tú heinta niður við at trýsta á leinkjuna niðanfyri.
Tak niður faldara um Ferðatrygd her
Tak niður treytir fyri Ársferðatrygd her
Tak niður skjal um Landafrøðilig økið til Ársferðatrygd her
Tak niður skjal um medisinska undanmeting (forhåndsgodkendelse) her
Tak niður treytir fyri Einsæris frítíðarferðatrygd her


text:
26. mars 2002Nr. 41
Løgtingslóg um fólkanøvn, sum broytt við løgtingslóg nr. 33 frá 30. apríl 2007
Kapittul I.
Nøvn og navnagáva
§ 1. Hvørt barn skal við dópi ella navnagávu fáa navn, áðrenn tað er 6 mánaðir gamalt.
Stk. 2. Eingin skal hava fleiri enn trý fornøvn, eitt millumnavn og eitt eftirnavn, sbr. tó § 2, stk. 4. Nøvn kunnu ikki verða bundin hvørt at øðrum við bindistriku.
Stk. 3. Foreldur ella tann, ið foreldramyndugleikan hevur, skal boða frá navninum hjá skrásetingarmyndugleikanum innan ta freist, ið er ásett í stk. 1. Skrásetingarmyndugleikin er kirkjubókaførandi sóknarpresturin í tí prestagjaldi, har móðurin býr, tá ið barnið verður borið í heim.
Stk. 4. Navnabroytingar fara fram við fráboðan til skrásetingarmyndugleikan ella við loyvi frá landsstýrismanninum.
Kapittul II
Fornavn
§ 2. Sum fornøvn verða ikki viðurkend nøvn, sum ikki av røttum eru fornøvn, og onnur nøvn, ið kunnu haldast at verða fólki til ampa.
Stk. 2. Navnið skal vera í samljóði við føroyskar málreglur.
Stk. 3. Navn, sum ikki er á navnalistanum, kunnu foreldur ella tann, sum foreldramyndugleikan hevur, leggja fyri navnanevndina, sbr. § 21, stk. 1, ið ger av, um navnið kann verða givið.
Stk. 4. 1) Navnanevndin kann eftir umsókn gera undantak frá stk. 2, tá ið uppkallað verður eftir fólki í ættini.
Stk. 5. 1) Tá ið mett verður, um undantak kann verða givið til uppkalling, skal dentur verða lagdur á, at navnið í høvuðsheitum líkist navninum á tí, ið kallað verður upp eftir. Í hesum sambandi skal atlit havast at:
1) navnafrøðiliga upprunanum,
2) stavsetingini og
3) framburðinum av navninum, ið søkt verður um.
Stk. 6. 1) Uppkalling í ættini verður avmarkað til, at tann, ið kallað verður upp eftir, er:
1) systkin hjá barninum,
2) foreldur, omma ella abbi, langomma ella langabbi,
3) systkin hjá foreldrum,
4) systkinabarn, ella
5) ommu- ella abbasystir, ommu- ella abbabeiggi.
Stk. 7. 1) Fyri hvørt navnið, ið givið verður, kann bara verða kallað upp eftir einum navni.
§ 3. Navn kann við fráboðan til skrásetingarmyndugleikan verða broytt ella umskift við annað navn. Tann, sum hevur fleiri nøvn, kann við at boða skrásetingarmyndugleikanum frá fáa eitt ella fleiri teirra strikað.
Stk. 2. Ein, sum áður hevur fingið navnið broytt ella umskift við fráboðan, kann einans fáa navnið broytt ella umskift aftur við loyvi frá landsstýrismanninum.
Stk. 3. Í sambandi við ættleiðing kann fornavn/fornøvn á barninum verða broytt við fráboðan til skrásetingarmyndugleikan. Ættleidd kunnu við loyvi frá landsstýrismanninum taka upprunaliga navnið aftur ella aftrat navninum.
Stk. 4. 1) Í teimum førum, ið nevnd eru í stk. 1 og 2, verða § 1 og § 2, stk. 1-4 nýtt samsvarandi. Í tí føri, sum nevnt er í stk. 3, 1. pkt., verða §§ 1 og 2 nýttar samsvarandi.
Kapittul III
Millumnavn
§ 4. Millumnavn kann vera millumnavnið hjá faðir ella móður ella eitt navn, sum barnið kann fáa sum eftirnavn eftir reglunum í §§ 7-8 og § 11, stk. 1, nr. 1.
Stk. 2. Eisini kann landsstýrismaðurin eftir umsókn loyva millumnavni, sum barnið kann fáa sum eftirnavn ella hevur serligt tilknýti til.
§ 5. Tann, sum vil fáa sær millumnavn ella broyta tað, skal boða skrásetingarmyndugleikanum frá hesum. Millumnavnið skal tá vera eitt av nøvnunum, ið nevnd eru í §§ 7-8 og § 11, stk. 1, nr. 1.
Stk. 2. Tann, sum vil fáa sær millumnavn ella broyta tað, kann eisini við loyvi frá landsstýrismanninum fáa sær millumnavn sambært reglunum í § 10 og § 11, stk. 1, nr. 2-3.
Stk. 3. Í sambandi við ættleiðing kann millumnavn á barninum verða broytt við fráboðan til skrásetingarmyndugleikan. § 4 verður nýtt samsvarandi.
Stk. 4. Millumnavn kann verða strikað við fráboðan til skrásetingarmyndugleikan.
Kapittul IV
Eftirnavn
§ 6. Við eftirnavn verður annaðhvørt skilt ættarnavn, sum er ella kann verða fast eftirnavn, ella eftirnavn, sum er fornavn faðirs ella móður í hvørsfalli við –son ella –dóttir aftrat í samsvari við kyn hjá viðkomandi.
Stk. 2. Ættarnavn, sum er ella kann verða fast eftirnavn, kann verða givið víðari. Eftirnavn, sum er fornavn faðirs ella móður í hvørsfalli við –son ella –dóttir aftrat í samsvari við kyn hjá viðkomandi, kann ikki verða givið víðari, hvørki til eftirkomarar ella hjúnafelaga.
§ 7. Eftirnavn kann vera
1) ættarnavn faðirs ella móður,
2) ættarnavn, sum annað av foreldrunum seinast hevur borið, og sum ikki er fingið við giftu.
Stk. 2. Í staðin fyri ættarnavn kann eftirnavnið hjá barninum vera fornavn faðirs ella móður í hvørsfalli við -son ella -dóttir aftrat í samsvari við kyn barnsins. Er navn faðirs ella móður tvínevni, verður bert annað navnið nýtt í hesum føri.
§ 8. Eftirnavn kann við fráboðan til skrásetingarmyndugleikan verða broytt til eitt av hesum nøvnunum:
1) Eitt av eftirnøvnunum nevndum í § 7, stk. 2.
2) Eitt av ættarnøvnunum nevndum í § 7, stk. 1, nr. 1-2, tó ikki, um navnið er fingið við giftu.
3) Eitt ættarnavn, sum annað av foreldrunum hevur fingið, eftir at barnið er borið í heim, og sum ikki er fingið við aðrari giftu. Er navnið fingið eftir § 10, skulu foreldrini ella tann, sum foreldramyndugleikan hevur, loyva broytingina.
4) Ættarnavn, sum ein fyrr hevur borið, tó ikki um navnið er fingið við giftu.
5) Ættarnavn hjá stjúkfaðir ella stjúkmóður, tó ikki um navnið er fingið við giftu, ella tað ættarnavnið, ið stjúkfaðir ella stjúkmóðir seinast hevur borið, og sum ikki er fingið við giftu. Stjúkfaðir ella stjúkmóðir skal loyva broytingina.
§ 9. Ættleitt barn fær ættarnavnið hjá ættleiðingarforeldrunum eftir § 7, stk. 1, nr. 1-2 ella eftirnavn eftir § 7, stk. 2.
Stk. 2. Tó kann í ættleiðingarloyvinum verða tilskilað, at barnið framvegis skal bera sítt eftirnavn.
§ 10. Landsstýrismaðurin kann geva loyvi til ættarnavn, sum ikki kann fáast við fráboðan eftir § 8, nr. 2-5 ella § 13.
Stk. 2. Loyvi eftir stk. 1 verður eftir umsókn givið við navnaprógvi.
Stk. 3. Landsstýrismaðurin kann tó ikki játta umsókn eftir stk. 1, um navnið
1) er vart eftir § 12,
2) er alkunnugt søguligt eftirnavn,
3) líkist so nógv teimum nøvnum, ið nevnd eru í nr. 1 og 2, at tey lætt verða blandað,
4) ikki er í samljóði við føroyskar málreglur,
5) er navn á landi, oyggj, býi ella bygd,
6) er navn á virki, vøru, felagi og tílíkum, sum er skrásett,
7) av røttum er eitt fornavn, ella
8) er óhóskandi ella kann verða argandi.
Stk. 4. Verður søkt um ættarnavn, ið ikki er eitt av teimum í § 11, stk. 1, nr. 1-3 nevndu og ivi er um, um navnið er í samljóði við føroyskar málreglur, verður málið lagt fyri navnanevndina til ummælis.
Stk. 5. Er ivi um stavseting ella snið navnsins, ger landsstýrismaðurin av eftir tilmæli frá navnanevndini.
§ 11. Landsstýrismaðurin kann, hóast § 10, stk. 3, nr. 1-8, játta umsókn eftir § 10, stk. 1, um:
1) umsøkta ættarnavnið er ættarnavn, sum verður borið ella hevur verið borið av einum av foreldrum umsøkjarans, ommum og abbum, langommum og langabbum, tó ikki, um navnið er fingið við giftu,
2) umsøkta ættarnavnið er ættarnavnið hjá fosturfaðir ella fosturmóður, um fosturfaðir ella fosturmóðir gevur loyvi,
3) umsøkta ættarnavnið er ættarnavn, sum umsøkjarin hevur serstakt samband við, ella
4) umsóknin snýr seg um at rætta stavingarháttin.
Stk. 2. Hóast navn er vart eftir § 12, er loyvt uttan umsókn at nevnast -son ella -dóttir faðirs ella móður sambært § 7, stk. 2 og § 8, nr. 1. Ikki er hereftir loyvt at taka upp nýggj ættarnøvn, ið eru samansett av fornavni við -son ella - dóttir aftrat.
Stk. 3. 1) Bústaðar- ella húsanøvn eru einans vard soleiðis, at onnur, ið kunnu vísa á, at tey hava tilknýti til bústað ella hús við sama navni, eisini kunnu fáa loyvi til navnið. Tað er tó ein treyt, at umsøkjarin sjálvur, foreldur, omma ella abbi umsøkjarans búgva ella hava búð á bústaðnum ella í húsunum.
§ 12. Vard nøvn eru:
1) Nøvn, ið eru vard eftir § 12 í løgtingslóg nr. 142 frá 8. oktober 1992 um fólkanøvn,
2) ættarnøvn, ið hereftir verða loyvd sambært § 10, stk. 1.
Stk. 2. Við skrivligari fráboðan til landsstýrsmannin kunnu eisini ættarnøvn, sum fólk, ið býr í Føroyum, ber, verða vard.
Kapittul V
Millum- og eftirnavn í sambandi við giftu
§ 13. Vilja hjúnafelagar hava sama eftirnavn, kann annar teirra, við samtykki frá hinum, boða vígslumyndugleikanum frá, at hann tekur ættarnavnið hjá hinum, tó ikki um navnið er fingið við giftu.
Stk. 2. Tann av hjúnafeløgunum, ið hevur fingið ættarnavn sítt við giftu, kann boða vígslumyndugleikanum frá, at hann tekur eftirnavnið aftur, sum hann bar undan vígsluni, ella tað eftirnavnið, sum hann seinast hevur borið, og sum ikki er fingið við giftu.
Stk. 3. Tann av hjúnafeløgunum, ið hevur tikið ættarnavnið hjá hinum hjúnafelagnum, kann boða vígslumyndugleikanum frá, um hann ynskir at nýta tað eftirnavnið, sum hann seinast hevur borið, og sum ikki er fingið við giftu, sum millumnavn.
Kapittul VI
Gjald fyri navnaprógv o.a.
§ 14. Fyri navnaprógv verður latið eitt gjald uppá kr. 1.000,- til landskassan. Gjaldið verður latið samstundis, sum umsókn um navnaprógv verður send landsstýrismanninum.
Stk. 2. Fevnir umsóknin um fleiri persónar, verður latið gjald fyri hvønn teirra.
Stk. 3. Tó skal bert latast eitt gjald, um umsóknin fevnir um:
1) hjún,
2) systkin undir lógaldri ella
3) foreldur og børn teirra, sum eru undir lógaldri.
Stk. 4. Viðvíkjandi stjúk- ella fosturbørnum verður fyriskipanin í stk. 3 um systkin og børn undir lógaldri nýtt samsvarandi.
Stk. 5. Verður navnaprógv ikki givið, verður gjaldið afturrindað umsøkjaranum/ umsøkjarunum.
§ 15. Gjald verður ikki latið fyri navnaprógv til barn, um umsóknin er send landsstýrismanninum innan 6 mánaðir eftir, at barnið er føtt, ella innan 6 mánaðir eftir, at barnið er ættleitt.
§ 16. Fólk, sum ikki eru skrásett í kirkjubók í Føroyum, ella ikki eru gift hjá einum myndugleika her á landi, men sum í aðrar mátar hava rætt til at broyta navn við fráboðan, kunnu við navnaprógvi frá landsstýrismanninum fáa loyvi at broyta navnið.
Stk. 2. Navnabroyting, ið kann loyvast við fráboðan – annaðhvørt til skrásetingarmyndugleikan ella vígslumyndugleikan – kann eisini loyvast við navnaprógvi í sambandi við, at navn verður broytt við heimild í § 5, stk. 2, §§ 10 og 11.
Stk. 3. Einki gjald verður latið fyri navnaprógv sambært stk. 1.
§ 17. Einki gjald verður latið fyri navnaprógv við heimild í § 11, stk. 1, nr. 4.
Kapittul VII
Fráboðanir og umsóknir
§ 18. Fyri tann, sum ikki hevur lógaldur, skulu foreldrini ella tann, sum hevur foreldramyndugleikan, boða frá navnabroytingini ella søkja um loyvi til navnabroytingina.
Stk. 2. Er fráboðanin ella umsóknin fyri ein, sum er 12 ár ella eldri, krevst samtykki frá viðkomandi. Í serligum føri kann undantak verða givið frá hesum.
§ 19. Í sambandi við navnagávu ella navnabroyting skal avvarðandi myndugleiki boða viðkomandi myndugleikum frá navninum ella navnabroytingini.
Kapittul VIII
Navnanevnd o.a.
§ 20. Landsstýrismaðurin setir nevnd við 3 limum og 3 varalimum.
Stk. 2. Formaðurin í nevndini, sum skal vera málfrøðingur, verður valdur eftir tilmæli frá Føroyamálsdeildini á Fróðskaparsetri Føroya. Prestafelag Føroya og Mentamálastýrið mæla til hvør sín lim.
Stk. 3. Navnanevndin situr 5 ár í senn.
Stk. 4. Landsstýrismaðurin ger reglugerð fyri navnanevndina.
§ 21. Navnanevndin ger leiðbeinandi lista við fornøvnum og endurskoðar hann javnan. Nevndin skal geva ráð um fólkanøvn, stavseting teirra, bending o.a. Nevndin skal breiða út vitan um føroyskan navnasið, og skipa fyri útgávu av tilfari hesum viðvíkjandi. Landsstýrismaðurin kann biðja um tilmæli frá nevndini, áðrenn loyvi verður givið til navnabroytingar.
Stk. 2. Navnanevndin tekur avgerð í málum, ið løgd verða fyri hana eftir § 2, stk. 3 og 4.
Stk. 3. Avgerðir hjá navnanevndini eftir stk. 2 kunnu kærast til landsstýrismannin.
Stk. 4. 1) (Strikað).
§ 22. Landskassin ber kostnaðin av arbeiðinum hjá navnanevndini.
Stk. 2. Limirnir fáa fundarpening og ferðaútreiðslur goldnar eftir reglum landsins um fundarpening og ferðapening. Samsýningar til formannin skulu góðkennast av landsstýrismanninum.
Kapittul IX
Brot ímóti lógini og revsing
§ 23. Tann, ið av órøttum nýtir eitt navn, verður revsaður við bót. Átala verður bert reist, um ein órættaður krevur tað, ella um almenn áhugamál krevja tað.
Stk. 2. Kann nakar prógva, at annar nýtir navn hansara av órøttum ella navn, ið líkist hansara so nógv, at tey kunnu verða blandað, kann tann, ið órættin ger, verða dømdur til at gevast at nýta navnið.
Stk. 3. Tann, sum brýtur ásetingarnar í § 1, stk. 3, 1. pkt. verður revsaður við bót.
Kapittul X
Ymiskar fyriskipanir
§ 24. Landsstýrismaðurin kann áseta nærri reglur um, hvussu lógin verður framd.
§ 25. Landsstýrismaðurin kann gera sáttmálar við Danmark, Grønland og onnur lond um viðurskiftini millum føroyskar og fremmandar rættarreglur um fólkanøvn, teirra millum navnavernd.
Stk. 2. Landsstýrismaðurin kann gera reglur um viðurskiftini millum føroyskar rættarreglur um fólkanøvn, teirra millum um navnavernd, og samsvarandi reglur, ið galda í Danmark, Grønlandi og hinum Norðurlondunum.
Stk. 3. Fólk úr øðrum landi kann við loyvi frá landsstýrismanninum fáa loyvi til at geva barni sínum navn í samsvari við navnasið í avvarðandi landi.
Kapittul XI
Gildiskoma og skiftisreglur
§ 26. Henda løgtingslóg kemur í gildi 1. juli 2002.
Stk. 2. Samstundis fer úr gildi løgtingslóg nr. 142 frá 8. oktober 1992 um fólkanøvn.
§ 27. Navnanevndin, sum er sett við heimild í § 16, stk. 1 í teirri í § 26, stk. 2 nevndu løgtingslóg, skal verða vald av nýggjum í seinasta lagi 31. desember 2003.
Tórshavn, 26. mars 2002
Anfinn Kallsberg, (sign.)
løgmaður
1) Broytt við løgtingslóg nr. 33 frá 30. apríl 2007.